Gators Onesies | TeePublic
Browse › Gators › Onesie
Main Tag Gators Onesie
#GamerGate GamerGators Shirt Onesie
Main Tag Garretson Gators Onesie
GARRETSON GATORS PTA Onesie
Main Tag Will Grier Onesie
Free Grier Onesie
Funny Funky Alligator Playing Saxophone Onesie
Geaux Tiger Chomp Gator Onesie
Funny Funky Alligator Abstract Art Onesie
Funny Cute Alligator on Hoverboard Onesie
Sun of a Gun Onesie
Funny Cool Alligator Talking to Crocodile Onesie
Main Tag Shrek Is Love Onesie
Tags: this-is-my, alligator-people, gators, florida, bayou
This is My Swamp Onesie
Main Tag Wickedz Temptationz Onesie
Main Tag Chomp Onesie
Florida Gator Chompion Sugar Skull Onesie
Hello Floreda Onesie Kenner van koskultuur gegroet | Netwerk24
Kenner van koskultuur gegroet
Deur Truida Prekel 09 Julie 2018 06:01
Renata Coetzee (regs) en Truida Prekel.
Deur ’n leeftyd van navorsing en onderrig, en deur die boeke wat sy geskryf het, het Renata Coetzee plaaslik en internasionaal bewustheid en kennis van en waardering vir die koskultuurerfenis van die verskillende bevolkingsgroepe in Suid-Afrika geskep.
Coetzee is onlangs in die ouderdom van 88 in Stellenbosch, waar sy gewoon het, oorlede.
Deur media-optrede, openbare lesings en persoonlike mentorskap het sy oor baie dekades duisende vroue, en tientalle mans, bemagtig met kennis van die fyn kuns om gaste en toeriste te onthaal met voedsame, kreatiewe, outentieke kultuurkos. Verskeie van Suid-Afrika se top- restaurateurs en sjefs beskryf haar as hul rolmodel en mentor.
B Sc Universiteit van Potchefstroom.
Teachers’ Diploma, Potchefstroom University.
MSc Universiteit Stellenbosch.
Diploma in design of large kitchens and equipment utilisation. (Michigan State University)
Diploma in mass catering and in-service training of catering personnel. Hotel and Restaurant Administration School, Cornell University.
Post-graduate course in Personnel Management, University of Pretoria.
Ere-PhD, Universiteit van Noord-Wes – 2007.
Sy het aan verskeie universiteite gestudeer en onderrig gegee – onder meer Potchefstroom (nou Noord-Wes), Stellenbosch, Pretoria, Wisconsin – Madison, en Cornell. In 2000 het sy die kanseliersmedalje van die Universiteit van Pretoria ontvang vir haar navorsing oor die etniese kosse van Afrika, en vir die vestiging van die grondstruktuur vir nagraadse studie in grootmaat-spyseniering. In 2007 het die Universiteit van Noord-Wes (Potchefstroom) haar met ’n ere-PhD vereer.
Coetzee se grootste bydrae is waarskynlik die deeglik wetenskaplike, maar ook stimulerende en visueel baie kunstige, dokumentasie van verskillende aspekte van Suid-Afrikaanse voedselkulture en lewenstyle. Haar belangrikste boeke is:
* Spys en Drank / South African Culinary Tradition – die kosse en voedselkulture aan die Kaap tussen 1652 en 1800. Dit dek die invloed van die slawe uit Maleisië en Indonesië, en Franse, Hollandse en Duitse setlaars. (Struik, 1977) (Uit Druk)
* Funa – Food from Africa – the food and food culture of the different African ethnic groups (Butterworths, 1982) (Uit druk)
* Cost-conscious Creative Catering (Renata Coetzee, 1994)
* Koekemakranka – Khoi-Khoin-Kultuurgoed en Kom-Kuier-Kos – 2009 (Afrikaans) Lapa. Met Volker Miros.
* Kukumakranka – Khoi-Khoin-Culture, Customs and Creative Cooking – 2010 (Engels) Lapa. Met Volker Miros.
Die hoogtepunt is waar-skynlik die boek A Feast from Nature, wat in Mei 2015 bekend gestel is. Dit is gegrond op navorsing oor meer as 15 jaar om die voedsel-erfenis van die eerste mense op aarde en hul direkte nasate op te teken en te bewaar.
In A Feast From Nature het Renata Coetzee die voedsel-kultuur van die vroegste mense, en later van die Khoi-Khoi, ondersoek. Hoewel die boek in Engels geskryf is om ’n internasionale mark te kan bereik, is ’n besondere bydrae van die boek dat Renata in baie dae van gesprekke ou Khoi-vroue en -mans (in Afrikaans), uitgevra het wat en hoe hulle oumas geöes, voorberei en geëet het. In sowel A Feast From Nature as Koekemakranka het sy ook vertellings oor kookmetodes in die volkstaal opgeskryf, met Engelse vertalings in Kukumekranka en Feast.
Onderwys – Afrikaanse Hoër Meisieskool Pretoria 1953 – 1956
PU vir CHO – dosent, 1961-1966
Universiteit van Stellenbosch – Senior dieetkundige, verantwoordelik vir spyseniering in 21 studentekoshuise, 6 banketsale en twee kafeterias – 1966-1976.
Universiteit Pretoria, dosent
Anglo-American en De Beers – afdelingsbestuurder vir dieetkunde en spyseniering van goudmyne. 1980 – 1986.
Universiteit van Stellenbosch – dosent 1987-1990.
Sy het haar kundigheid as ’n voedselwetenskaplike en kos-kultuurkenner gekombineer met uitgebreide multi-dissiplinêre navorsing oor byna twee dekades. Sy bring aspekte van argeologie, paleontologie, plantkunde, genetika, geskiedenis, taalkunde, kulture en veel meer op ’n unieke manier bymekaar. Dit is die eerste boek van sy soort in Suid-Afrika, en skynbaar in die wêreld, wat op omgewings-vriendelike “stone paper” gedruk is.
Coetzee het verskeie toekennings ontvang vir haar baanbrekerswerk, navorsing, publikasies en veral pragboeke oor die verskillende inheemse voedselkulture.
In haar jongste boek het sy, bygestaan deur redakteur Truida Prekel en uitlegkunstenaar Adriaan Vorster, Africana-kunswerke en professionele foto’s deur Ernst van Jaarsveld, Volker Miros en Erik Holm, asook baie ander bronne, gebruik om die koppeling tussen evolusie, menslike ontwikkeling, koskultuur en geskiedenis oor die eeue heen duidelik voor die oog te roep.
Coetzee het oor ses dekades praatjies, demonstrasies en tradisionele maaltye aangebied vir toeriste en konferensie-gaste in Suid Afrika, en by etlike Suid-Afrikaanse ambassades oorsee en internasionale voedselfeeste. In 1996-’97 het sy ook ’n “Rainbow Cuisine-” restaurant by die Kasteel de Goede Hoop (Suid Afrika se oudste historiese gebou) gevestig en bestuur.
Sy deel veel meer as kennis oor etniese kos – sy beskryf die verband tussen kos en alle ander aspekte van kultuur, aan-bieding, voeding, menslike ontwikkeling, musiek, rituele, tradisies en tussenkulturele beleefdheid.
Ná haar aftrede het sy nog dikwels lesings gegee, konsul-tasie gedoen, unieke kultuur-historiese spyseniering vir groot funksies en toeriste en internasionaal aangebied, en ook haar restaurant in die Kasteel begin en bestuur.
Sy het verskeie lande besoek om demonstrasies oor Suid-Afrikaanse koskultuur, lesings of onthale aan te bied.
V Die dankdiens vir Renata word op Vrydag 13 Julie om 11:00 in die NG kerk in Dalsig gehou.